Det franske vitenskapsakademiet

Det franske vitenskapsakademi (fransk: Académie des sciences eller l’Académie royale des sciences da det ble grunnlagt) er et fransk vitenskapelig akademi som ble etablert den 22. desember 1666 av kong Ludvig XIV («Solkongen»), etter forslag fra statsmannen og finansministeren Jean-Baptiste Colbert. Formålet var å oppmuntre og beskytte ånden i fransk vitenskapelig forskning. Det var i forkant av den vitenskapelige utviklingen i Europa på 1600- og 1700-tallet, og er et av de eldste vitenskapsakademiene. Blant pådriverne var den franske fysikeren Edme Mariotte,D'Alembert, Jean Le Rond (2007): The Encyclopedia of Diderot & d'Alembert Collaborative Translation Project. Michigan Publishing, University of Michigan Library, Ann Arbor; s. 54–55.  som gjorde en uavhengig oppdagelse av Boyles lov («loven om konstant temperatur»), som derfor har blitt kalt Mariottes lov i Frankrike.Beckman, Olof: «Edmé Mariotte», Nationalencyklopedin. Bokförlaget Bra böcker AB, Höganäs

Det franske vitenskapsakademi er ett av de fem akademiene under paraplyorganisationen Institut de France.«Les Académies» , Institut de France Medlemmene av akademiet velges på livstid. Per 2020-tallet er det 150 fullverdige medlemmer, 300 tilsvarende medlemmer og 120 utenlandske tilknyttede medlemmer. De er delt inn i to vitenskapelige grupper: matematiske og fysiske vitenskaper og deres applikasjoner, og kjemiske, biologiske, geologiske og medisinske vitenskaper og deres applikasjoner. Akademiet har for tiden fem oppdrag som det forfølger. Disse er å oppmuntre det vitenskapelige livet, fremme undervisning i vitenskap, overføre kunnskap mellom vitenskapelige miljøer, fremme internasjonalt samarbeid og sikre en dobbel rolle som ekspertise og råd. «Five basic missions in the Academy's remit», Academie-sciences.fr

 Referanser 

 Litteratur 
 Crosland, Maurice P. (1992): Science Under Control: The French Academy of Sciences, 1795–1914, Cambridge University Press, 
 Stroup, Alice (1987): Royal Funding of the Parisian Académie Royale Des Sciences During the 1690s, DIANE Publishing, 
 Sturdy, David J. (1995): Science and Social Status: The Members of the Academie Des Sciences 1666–1750, Boydell & Brewer, 

 Eksterne lenker 

 Alfabetisk liste over akademiets medlemmer (med korte portretter)

Kategori:Institut de France
Kategori:Vitenskapsakademier
Kategori:Etableringer i 1666
Frankrike
Kategori:Vitenskap i 1666
Kategori:1660-årene i Frankrike
Kategori:Organisasjoner etablert i 1666